Andrea Ýr valin í stúlknalandslið Íslands Andrea Ýr Ásmundsdóttir , kylfingur í GA , var á dögunum valin til að leika með stúlknalandsliði Íslands í Evrópumótinu í golfi . Mótið fer fram á milli 9. - 13. júli á Parador De El Saler vellinum á Spáni , þar sem opna spænska meistaramótið á Evrópumótaröðinni var haldið fyrir nokkrum árum . Andrea hefur spilað gott og stöðugt golf í sumar , og situr í 6. sæti á stigalistanum í mótaröð þeirra bestu . Andrea hefur einnig leikið í einu unglingamóti í sumar , þar sem hún hafnaði í 3. sæti í Íslandsmóti unglinga í holukeppni . Þetta er heldur ekki í fyrsta skiptið sem Andrea fer út með landsliðinu , en hún lék einnig á Evrópumótinu í Finnlandi árið 2017 . Frábær árangur hjá henni og óskum við henni til hamingju og góðs gengis í mótinu .